Lav et referat af nedenstående tekst:

Tekst:
- Vi vil ikke spise udkantsdanmark af med en medicin, der ikke virker på sygdommen, siger Socialdemokraternes Flemming Møller Mortensen til Morgenavisen Jyllands-Posten, efter at en række eksperter netop har kritiseret regeringens lempelser af planloven for ikke at hjælpe de 29 udkantskommuner, som ændringerne kommer til at gælde for. Tværtimod risikerer lempelserne ifølge eksperterne både at gå ud over natur og herlighedsværdier og at forringe kommunernes mulighederne for at planlægge udviklingen i landområderne. - Ændringerne er samlet set et skridt i den forkerte retning, og vi er ikke mindst meget skeptiske, fordi man på ingen måde har vurderet konsekvenserne af lempelserne. Derfor vil vi med en anden sammensætning af Folketinget sørge for, at ændringerne i forbindelse med landzonen og kystnærhedszonen bliver annulleret og rullet tilbage til det oprindelige, siger Flemming Møller Mortensen, der er medlem af Folketingets miljø- og planlægningsudvalg. Lovændringerne skulle blandt andet gøre det lettere for de 29 yderkommuner at opføre nye boliger og etablere erhvervsvirksomheder på landet.

Referat:
Oppositionen med Socialdemokraterne i spidsen vil rulle ændringerne i planloven tilbage til det oprindelige, hvis og når partiet kommer til magten efter det kommende valg.